สังคมข่าวหุ้น
ดัชนีหุ้นไทยปิดตลาด 1,575.85 จุด เพิ่มขึ้น 4.33 จุด มูลค่าซื้อขาย 36,282 ล้านบาท วันนี้ตลาดหุ้นไทยมีโอกาสแกว่งตัวแบบไซด์เวย์ ประเมินกรอบแนวรับ 1,568 จุด แนวต้าน 1,590 จุด...
20 ก.ค. 2560

เล็กเซียวหงส์
ดัชนีหุ้นไทยปิดตลาด 1,575.85 จุด เพิ่มขึ้น 4.33 จุด มูลค่าซื้อขาย 36,282 ล้านบาท วันนี้ตลาดหุ้นไทยมีโอกาสแกว่งตัวแบบไซด์เวย์ ประเมินกรอบแนวรับ 1,568 จุด แนวต้าน 1,590 จุด…
*…จับตา 3 บิ๊กหุ้นแบงก์ SCB-BBL-KBANK ประกาศงบไตรมาส 2/60 วันนี้ กลายเป็นตัวชี้วัดได้เลยว่า “งบแบงก์ไตรมาส 2/60 ดีหรือไม่” แต่นอกเหนือจากกำไร..สิ่งที่ต้องติดตามคือตัวเลข NPL เพิ่มหรือลด..เพราะนั่นหมายถึงตัวเลขชี้ชัดว่าศักยภาพงบแบงก์จะเป็นอย่างไรต่อไป…
*…BGRIM เข้าเทรดวันแรก โชว์ฟอร์มได้ดีทีเดียว ปิดตลาด 16.90 บาท แม้ว่าไม่หวือหวาวูบวาบ เหมือนไอพีโอตัวอื่นๆ แต่ทำให้พอมีอัพไซด์ที่จะเข้าเก็งกำไรได้อีก หลายโบรกเกอร์ดูเหนียมอายให้ราคาเป้าหมายแบบระมัดระวัง แต่เชื่อได้เลยว่าพอราคาย่ำฐานสักพักหนึ่ง..จากนั้นค่อยวิ่งยาว.. “ให้ดูตัวอย่าง GPSC เอาละกัน” เดือนแรกไม่ไปไหนเลย แต่พอวิ่งได้ไปยาวเลยทีเดียว..
.*…TOP พอผ่านด่านอรหันต์ 80 บาทได้ วิ่งต่อเนื่องทันที เสมือนอัดอั้นตันใจมานาน..เมื่อดูจากพื้นฐานหุ้น TOP มีโอกาสไปได้อีกไกล ล่าสุด P/E แค่ 6-7 เท่า อัตราผลตอบแทนจากเงินปันผลเฉลี่ย 6% นักลงทุนระยะกลางและยาว เป็นจังหวะพอทยอยเก็บสะสมได้…
*…PDI สัญญาณกำลังดี โดยเฉพาะ “ราคาโลหะสังกะสี” ตลาดโลกทรงตัวสูง ราคาหุ้นค่อยๆ ขึ้นแบบค่อยเป็นค่อยไป แต่ดู P/E แค่ 6.3 เท่า ถือว่าอัพไซด์เหลืออีกเพียบ เพียงแต่ระหว่างนี้ราคาหุ้นขึ้น มักเจอแรงขายทำกำไรเป็นช่วงๆ ไม่ใช่เรื่องแปลก แต่มองกันยาวๆ ไปได้สวยทีเดียว…
*…CIMBT รื่นเริงบันเทิงใจจริงๆ หลังงบไตรมาส 2/60 ออกมา “กำไรเพิ่ม-NPL ลด” เข้าทางหุ้นน่าลงทุนทันที..อาจเรียกได้ว่า CIMBT ฟื้นแล้วก็ว่าได้ หลังจากปีที่แล้ว พลาดท่าขาดทุน 630 ล้านบาท แต่ปีนี้หากไม่เกิดอุบัติเหตุอะไร..ต้องมีกำไรแน่นอน แต่ข้อเสียของหุ้น CIMBT คือสภาพคล่องน้อยไปนิดหนึ่ง..เข้าออกดูไม่ค่อยคล่องตัวเท่าไหร่…
*…STA อาการน่าเป็นห่วงต้อง “เพิ่มทุนหนีตาย” ปัญหาอยู่ที่ว่า ด้วยอัตราส่วนเพิ่มทุน 5:1 ราคา 10 บาท ไม่จูงใจเอาซะเลย น่าสนใจว่าหากเพิ่มทุนได้เงินไม่ถึง 2,560 ล้านบาท หนี้ที่ครบกำหนดชำระภายในปีนี้จะทำอย่างไร STA มีทางเลือกอื่นหรือไม่ เพราะดูสถานะการเงิน STA ไม่สู้ดีเอาเสียเลย ที่ติดใจนักลงทุนมากสุดคือ “รายได้หลักหมื่นล้าน แต่กำไรหลักล้านบาท” มันหมายถึงความอ่อนแอเรื่องการบริหารจัดการอย่างมาก..โจทย์ตรงนี้ “จูเนียร์-เบ๊บ-บูม” 3 พี่น้องทายาทรุ่น 2 ที่ว่ากันว่าโปรไฟล์เริ่ด..จะเข้ามาแก้ปัญหาอย่างไร.!?…
*…ปิดท้ายกันเช่นเคยกับข่าวหุ้นเจาะตลาดออนทีวี ผ่านสถานีโทรทัศน์สปริงนิวส์ดิจิตอลช่อง 19 เวลา 9.30-10.00 น. พบกันสดๆ กับ “มอร์นิ่งสตาร์ หุ้นดาวเด่น” ที่อัพเกรดตลาดหุ้นทั่วโลกเพื่อมองแนวโน้มตลาดหุ้นไทยภาคเช้า ดำเนินรายการโดยวิษณุ โชลิตกุล…
*…พร้อมพบกับรายการ “ข่าวหุ้นเจาะตลาดออนเรดิโอ” ผ่านสถานีข่าวจริงสปริงเรดิโอ FM 98.5 MHz โดยสุภชัย ปกป้อง, บูรพา สงวนวงศ์ และทีมงานข่าวหุ้นธุรกิจ ตั้งแต่เวลา 9.30-11.00 น. ที่จะมาเจาะลึกเรื่องหุ้นช่วงก่อนและหลังเปิดตลาดหุ้นภาคเช้า งานนี้จัดเต็มๆ ชั่วโมงครึ่ง…*…เท่านั้นไม่พอ ต่อเนื่องกันด้วย “ชัดลึกทุกกลยุทธ์ธุรกิจ” กับรายการ Business Focus เวลา 11.00-12.00 น. โดยสุภชัย ปกป้อง และทีมงานข่าวหุ้นธุรกิจ การันตีทุกโจทย์เรื่องหุ้น หาคำตอบได้ที่ข่าวหุ้นธุรกิจเท่านั้น